

ข่าวประชาสัมพันธ์

30 สิงหาคม 2566

**SME D Bank สนับสนุนเอสเอ็มอีไทย อัพเกรดธุรกิจ ตลอดเดือน ก.ย.66**

**จัดโปรแกรมพัฒนา เสิร์ฟความรู้ ตอบครบทุกความต้องการ**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)** หรือ **SME D Bank** ธนาคารเพื่อเอสเอ็มอีไทย เคียงข้างผู้ประกอบการสู่ความสำเร็จ ยกขบวนด้านการพัฒนา เพิ่มศักยภาพธุรกิจ เพิ่มช่องทางการขาย ขยายตลาด เสริมสร้างรายได้ รับกำลังซื้อผู้บริโภค จัดโปรแกรมพัฒนา พร้อมเสิร์ฟความรู้ตอบครบทุกความต้องการ ทั้งออนไซต์และออนไลน์ ตลอดเดือนกันยายน 2566 ให้บริการ **ฟรี! ทุกโปรแกรม สมัครร่วมหรือสอบถามข้อมูลเพิ่มเติม Call CENTER 1357**

1. ยกขบวนเติมทุนคู่พัฒนา ร่วมงาน **The BOARD OF TRADE OF THAILAND 2023** นำเสนอสินเชื่อเงื่อนไขพิเศษให้สมาชิกสภาหอการค้าแห่งประเทศไทย วันที่ 5 ก.ย.66 เวลา 09.00-16.00 น. ณ ศูนย์ประชุมแห่งชาติสิริกิติ์

2. Workshop **“Bang Bang Bang Bettering Startup”** พัฒนาให้ธุรกิจเติบโต ด้วยแนวคิด Startup ภาคกลาง ครั้งที่ 2 กรุงเทพฯ วันที่ 7 ก.ย. 66 ณ สำนักเคเอ็กซ์ KX

3. กิจกรรม **“การพัฒนาผู้ประกอบการ SMEs สู่นวัตกรรมทางธุรกิจตามแนวทาง BCG Model”** บริหารแนวคิด สร้างกลยุทธ์ธุรกิจ พิชิตใจลูกค้า จัดในรูปแบบออนไลน์ วันที่ 7, 11 และ 14 ก.ย.66

4. เชิญร่วมฟังบรรยายพิเศษ **"การเตรียมตัวเข้าสู่แหล่งทุน"** ภายในงาน Bangkok Gems & Jewelry Fair 2023 วันที่ 8 ก.ย.66 ณ ศูนย์ประชุมแห่งชาติสิริกิติ์

5. Workshop **“การสร้างช่องทางการขาย ด้วย LINE Shopping และสร้างนามบัตรดิจิทัลง่าย ๆ ด้วยมือถือ”** วันที่ 8 ก.ย.66 โรงแรมโฮเทล วิศมา จ.ราชบุรี และวันที่ 12 ก.ย.66 โรงแรมแกรนด์ ปา จ.ลำพูน

6. เชิญร่วมหลักสูตร **"Advanced CMF"** Pitching Day นำเสนอแผนธุรกิจ ต่อยอดกิจการ วันที่ 14 ก.ย.66 ณ SME Bank Tower

7. หลักสูตร SME Scale Up to Digital Transformation **“ปรับธุรกิจเพื่อรับมือกับกระแสการเปลี่ยนแปลงที่เกิดขึ้นจากเทคโนโลยีดิจิทัล”** วันที่ 14 ก.ย.66 จ.เชียงใหม่ วันที่ 21 ก.ย.66 จ.พิษณุโลก และวันที่ 27 ก.ย.66 จ.อยุธยา

8. สัมมนา **"จัดร้านอย่างไร ให้รวยและเฮง"** แนะนำการจัดหน้าร้านด้วยหลักฮวงจุ้ย รูปแบบดิจิทัล วันที่ 14 ก.ย.66 เวลา 12.30-17.00 น. ณ โรงแรมพลายพลัส จ.ระยอง

9. จัดเต็มสินเชื่อวงเงินกู้สูงคู่บริการให้คำปรึกษาภายในงาน **“GS1 Thailand Roadshow 2023” ครั้งที่ 3 Smart SME เพิ่มศักยภาพผู้ประกอบการ ด้วยมาตรฐานสินค้าสู่สากล** วันที่ 20 ก.ย.66 ณ โรงแรมแกรนด์ริชมอนด์ จ.นนทบุรี

10. หลักสูตรโครงการ **CEO Network 2023 “มองภาพกว้าง สร้างวิสัยทัศน์ พบโอกาสทางธุรกิจ”** เนื้อหาครบ ครอบคลุมทุกมิติ รับสมัครตั้งแต่วันนี้ – กันยายน 2566 จัดครั้งที่ 1 วันที่ 21-22 ก.ย.66 ครั้งที่ 2 วันที่ 28-29 ก.ย.66 และครั้งที่ 3 วันที่ 5-6 ต.ค.66 ณ โรงแรม โฟร์วิงส์ สุขุมวิท 26 กรุงเทพฯ

11. บริการสินเชื่อครอบคลุมทุกกลุ่มธุรกิจ พร้อมให้คำปรึกษา SME D Coach โดยโค้ชมืออาชีพ ในงานแสดงและจำหน่ายสินค้า **“SME ONE FEST 2023”** ครั้งที่ 5 วันที่ 22-24 ก.ย.66 ณ ถนนนเรศวร จ.อยุธยา

12. โครงการ **SME D Coach** ติดต่อรับคำปรึกษายกระดับธุรกิจจากโค้ชมืออาชีพ เช่น เจาะลึกการสร้างและใช้งาน “LINE OA”, ออกแบบโลโก้สำหรับ SMEs, แนะนำใช้เครื่องมือเทคโนโลยีดิจิทัล เพิ่มศักยภาพกิจการ และช่วยขยายตลาดด้วย “Location Marketing” ตลอดปี 66